Paluknys
Paluknys – kaimas Trakų rajono savivaldybėje, į pietus nuo Trakų, Luknos krantuose, šalia kelio  A4  Vilnius–Varėna–Gardinas , prie Ropėjų miškų. Seniūnijos centras, 2 seniūnaitijos. Stovi medinė Paluknio Šv. Jono Krikštytojo bažnyčia (pastatyta 1943 m.), dvi mokyklos – Paluknio Medeinos gimnazija ir Paluknio Longino Komolovskio gimnazija, biblioteka, paštas (LT-21013), ambulatorija, apylinkėse yra mėgėjų aviacijos aerodromas. Veikia žemės ūkio bendrovė „Merkys“.